ᱯᱳᱨᱵᱚᱱᱫᱚᱨ

ᱯᱳᱨᱵᱚᱱᱫᱚᱨ ᱥᱤᱧᱚᱛ ᱨᱮ ᱜᱩᱡᱽᱨᱟᱛ ᱯᱚᱱᱚᱛ ᱨᱮᱭᱟᱜ ᱯᱳᱨᱵᱚᱱᱫᱚᱨ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱣᱟᱴᱚᱨ ᱦᱚᱸ ᱠᱟᱱᱟ ᱾ ᱱᱚᱣᱟ ᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱟᱨ ᱥᱨᱤᱠᱨᱤᱥᱱᱟᱭᱤᱡ ᱡᱚᱴᱟᱣ ᱥᱩᱫᱟᱢᱟ ᱦᱟᱜ ᱡᱟᱱᱟᱢ ᱫᱤᱥᱚᱢ ᱠᱟᱱᱟ ᱾"Gujarat, Part 3," People of India: State series, Rajendra Behari Lal, Anthropological Survey of India, Popular Prakashan, 2003, ISBN 9788179911068"Dynamics of Development in Gujarat," Indira Hirway, S. P. Kashyap, Amita Shah, Centre for Development Alternatives, Concept Publishing Company, 2002, ISBN 9788170229681"India Guide Gujarat," Anjali H. Desai, Vivek Khadpekar, India Guide Publications, 2007, ISBN 9780978951702

 ᱩᱯᱨᱩᱢ 

ᱯᱳᱨᱵᱚᱱᱫᱚᱨ ᱫᱚ ᱟᱹᱰᱤ ᱢᱟᱨᱮ ᱯᱚᱨᱴ ᱜᱮ ᱛᱟᱦᱮᱸ ᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱨᱮᱫᱚ ᱜᱩᱡᱽᱨᱟᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱱᱟᱯᱟᱭ ᱫᱚᱨᱮᱭᱟ ᱠᱟᱛᱟ ᱢᱮᱱᱟᱜᱼᱟ ᱾ ᱯᱳᱨᱵᱚᱱᱫᱚᱨ ᱫᱚ ᱜᱩᱡᱽᱨᱟᱛ ᱯᱚᱱᱚᱛ ᱨᱮᱭᱟᱜ ᱫᱩᱠᱷᱤᱱ ᱱᱟᱠᱷᱟᱨᱮ ᱟᱨᱚᱵᱽ ᱥᱟᱜᱚᱨ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱨᱮᱭᱟᱜ ᱵᱮᱱᱟᱣ ᱫᱚ ᱡᱩᱱᱟᱜᱚᱰ ᱠᱷᱚᱱ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱳᱨᱵᱚᱱᱫᱚᱨ ᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱡᱟᱱᱟᱢ ᱛᱷᱟᱱ ᱠᱟᱱᱟ ᱾ ᱚᱱᱟᱛᱮ ᱯᱳᱨᱵᱚᱱᱫᱚᱨ ᱨᱮᱫᱚ ᱟᱡᱟᱜ ᱡᱤᱭᱚᱱ ᱥᱟᱶ ᱡᱩᱲᱟᱹᱭ ᱟᱠᱟᱱ ᱟᱹᱰᱤᱜᱟᱱ ᱴᱚᱴᱷᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱱᱤᱛᱚᱜ ᱧᱮᱢᱮᱞ ᱴᱚᱴᱷᱟ ᱨᱮ ᱵᱚᱫᱚᱞ ᱦᱩᱭ ᱟᱠᱟᱱᱟ ᱾ ᱢᱚᱦᱟᱵᱷᱟᱨᱚᱛ ᱱᱟᱝᱨᱮ ᱚᱥᱢᱟᱵᱚᱛᱤᱯᱩᱨ ᱧᱩᱛᱩᱢ ᱥᱟᱶ ᱛᱤᱸᱜᱩ ᱟᱠᱟᱱ ᱯᱳᱨᱵᱚᱱᱫᱚᱨ ᱫᱚ ᱑᱐ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮᱫᱚ ᱯᱚᱣᱨᱟᱵᱮᱞᱟᱠᱩᱞ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱟᱨ ᱛᱟᱭᱚᱢ ᱛᱮᱫᱚ ᱱᱚᱣᱟ ᱥᱩᱫᱟᱢᱟᱯᱩᱨᱤ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱫᱼᱟ ᱾

 ᱛᱷᱤᱛᱤ 

ᱯᱳᱨᱵᱚᱱᱫᱚᱨ ᱫᱚ ᱜᱩᱡᱽᱨᱟᱛ ᱯᱚᱱᱚᱛ ᱨᱮᱭᱟᱜ ᱢᱤᱫ ᱱᱟᱜᱟᱢᱮᱛ ᱦᱚᱱᱚᱛ ᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱫᱚ ᱩᱛᱚᱨᱼᱯᱩᱪᱷᱤᱢ ᱨᱮᱭᱟᱜ ᱫᱮᱵᱽᱵᱷᱩᱢᱤ ᱫᱽᱣᱟᱨᱟᱠᱟ, ᱩᱛᱚᱨᱼᱯᱩᱨᱩᱵᱽ ᱨᱮ ᱡᱟᱢᱱᱚᱜᱚᱨ ᱛᱮ, ᱫᱩᱠᱷᱤᱱᱼᱯᱩᱨᱩᱵᱽ ᱨᱮ ᱡᱩᱱᱟᱜᱚᱰ ᱛᱮ, ᱯᱩᱨᱩᱵᱽ ᱨᱮ ᱨᱟᱡᱽᱜᱚᱰ ᱛᱮ ᱟᱨ ᱫᱩᱠᱷᱤᱱᱼᱯᱩᱪᱷᱤᱢ ᱨᱮ ᱟᱨᱚᱵᱽ ᱥᱟᱜᱚᱨ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾

 ᱱᱟᱜᱟᱢ 

ᱢᱚᱦᱟᱛᱢᱟ ᱜᱟᱱᱫᱷᱤᱭᱟᱜ ᱡᱟᱱᱟᱢ ᱴᱚᱴᱷᱟ ᱨᱩᱯᱛᱮ ᱧᱩᱛᱩᱢ ᱮ ᱟᱢᱮᱴ ᱟᱠᱟᱫ ᱱᱚᱣᱟ ᱴᱚᱴᱷᱟ ᱫᱚ ᱑᱖ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮᱭᱟᱜ ᱥᱩᱨ ᱥᱩᱯᱩᱨ ᱡᱮᱴᱷᱣᱟ ᱨᱟᱡᱽᱯᱩᱛ ᱟᱜ ᱫᱟᱵᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱨᱮᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱯᱮᱼᱛᱟᱞᱟ ᱦᱟᱯᱲᱟᱢ ᱵᱟᱹᱠᱷᱳᱞ ᱢᱮᱱᱟᱜᱼᱟ ᱡᱟᱦᱟᱸᱨᱮ ᱴᱷᱤᱠ ᱚᱱᱟ ᱴᱚᱴᱷᱟᱨᱮ ᱢᱤᱫ ᱥᱣᱚᱥᱴᱤᱠ ᱪᱤᱱᱦᱟᱹ ᱵᱮᱱᱟᱣ ᱟᱠᱟᱱᱟ ᱡᱟᱦᱟᱸᱨᱮ ᱜᱟᱱᱫᱷᱤᱡᱤ ᱭᱤᱱ ᱟᱭᱳ ᱯᱩᱛᱞᱤᱵᱟᱭᱤ ᱫᱚ ᱟᱡ ᱮ ᱡᱟᱱᱟᱢ ᱞᱮᱫᱮᱭᱟ ᱾ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱡᱟᱱᱟᱢ ᱨᱮᱭᱟᱜ ᱩᱱᱩᱭᱦᱟᱹᱨ ᱡᱤᱭᱟᱹᱛ ᱫᱚᱦᱚᱭ ᱞᱟᱹᱜᱤᱫ ᱛᱮ ᱗᱙ ᱯᱷᱩᱴ ᱩᱥᱩᱞ ᱨᱮᱭᱟᱜ ᱢᱤᱫ ᱵᱤᱞᱰᱤᱝ ᱨᱮᱭᱟᱜ ᱛᱷᱟᱯᱚᱱ ᱚᱱᱟ ᱥᱚᱰᱚᱜ ᱨᱮ ᱵᱮᱱᱟᱣ ᱟᱠᱟᱱᱟ ᱡᱟᱦᱟᱸᱨᱮ ᱒ ᱚᱠᱴᱚᱵᱚᱨ ᱑᱘᱖᱙ ᱨᱮ ᱵᱟᱯᱚᱣᱟᱜ ᱡᱟᱱᱟᱢ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱳᱨᱵᱚᱱᱫᱚᱨ ᱨᱮᱭᱟᱜ ᱜᱚᱱᱚᱝ ᱫᱚ ᱥᱩᱢᱩᱝ ᱱᱤᱱᱟᱹᱜ ᱨᱮᱫᱚ ᱟᱠᱚᱴ ᱠᱟᱛᱮ ᱵᱟᱹᱱᱩᱜᱼᱟ ᱾ ᱵᱷᱚᱜᱚᱵᱟᱱ ᱥᱨᱤᱠᱨᱤᱥᱱᱟ ᱭᱤᱡ ᱜᱤᱫᱽᱨᱟᱹ ᱡᱚᱴᱟᱣ ᱥᱩᱫᱟᱢᱟ ᱦᱚᱸ ᱱᱚᱰᱮᱱᱤᱡ ᱜᱮᱭ ᱛᱟᱦᱮᱸ ᱠᱟᱱᱟ ᱾ ᱚᱱᱟᱛᱮ ᱱᱚᱰᱮᱱᱟᱜ ᱫᱟᱢ ᱫᱚ ᱥᱩᱫᱟᱢᱟᱯᱩᱨᱤ ᱧᱩᱛᱩᱢ ᱛᱮᱦᱚᱸ ᱟᱹᱰᱤᱜᱮ ᱵᱟᱹᱲᱛᱤ ᱢᱮᱱᱟᱜᱼᱟ ᱾

 ᱦᱤᱡᱩᱜ ᱥᱮᱱᱚᱜ ᱟᱨ ᱥᱟᱱᱟᱜᱟᱲ 

ᱡᱚᱛᱚ ᱠᱷᱚᱱ ᱥᱩᱨ ᱩᱰᱟᱹᱱᱟᱰᱟ ᱫᱚ ᱡᱟᱢ ᱱᱚᱜᱚᱨ ᱩᱰᱟᱹᱱ ᱟᱰᱟ ᱠᱟᱱᱟ ᱾ ᱟᱨ ᱱᱟᱯᱟᱭ ᱱᱮᱴᱣᱚᱨᱠ ᱱᱚᱡᱚᱨ ᱛᱮᱫᱚ ᱨᱟᱡᱽᱠᱳᱴ ᱩᱰᱟᱹᱱ ᱟᱰᱟ ᱥᱩᱨ ᱯᱟᱲᱟᱣᱜᱼᱟ ᱾

 ᱨᱮᱞ ᱦᱚᱨ 

ᱯᱳᱨᱵᱚᱱᱫᱚᱨ ᱨᱮᱞ ᱥᱴᱮᱥᱚᱱ ᱫᱚ ᱢᱤᱫ ᱴᱚᱨᱢᱤᱱᱟᱴ ᱜᱮᱭᱟ ᱾ ᱨᱟᱡᱽᱠᱳᱴ ᱟᱨ ᱥᱚᱢᱱᱟᱛᱷ ᱥᱟᱶ ᱥᱟᱶᱛᱮ ᱦᱟᱣᱰᱟ, ᱥᱟᱱᱛᱨᱟᱜᱟᱪᱷᱤ, ᱫᱤᱞᱞᱤ ᱥᱚᱨᱟᱭᱤ ᱨᱳᱦᱤᱞᱟ, ᱢᱩᱡᱚᱯᱷᱚᱨ ᱱᱚᱜᱚᱨ, ᱥᱤᱠᱚᱱᱫᱚᱨᱟᱵᱟᱫᱽ ᱟᱨ ᱠᱳᱪᱩᱵᱮᱞᱟ ᱠᱷᱚᱱ ᱯᱳᱨᱵᱚᱱᱫᱚᱨ ᱞᱟᱹᱜᱤᱫ ᱫᱚ ᱨᱮᱞ ᱨᱮᱭᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾

 ᱥᱚᱲᱚᱠ ᱦᱚᱨ 

ᱦᱚᱱᱚᱛ ᱥᱟᱱᱟᱜᱟᱲ ᱨᱮᱭᱟᱜ ᱵᱚᱥ ᱠᱚ, ᱯᱳᱨᱵᱚᱱᱫᱚᱨ ᱫᱚ ᱦᱚᱱᱚᱛ ᱟᱨ ᱯᱚᱱᱚᱛ ᱨᱮᱭᱟᱜ ᱮᱴᱟᱜ ᱵᱷᱟᱜᱽ ᱥᱟᱽ ᱮ ᱡᱩᱲᱟᱹᱭᱟ ᱾ ᱚᱱᱟ ᱵᱟᱹᱜᱤ ᱠᱟᱛᱮ ᱡᱚᱛᱚ ᱴᱟᱲᱟᱝ ᱨᱮᱜᱮ ᱱᱚᱨᱥᱚᱝ ᱴᱮᱠᱨᱤ ᱠᱷᱚᱱ ᱱᱚᱱᱼᱮᱨᱼᱠᱚᱱᱰᱤᱥᱚᱱ ᱞᱮᱠᱟ ᱜᱮ ᱞᱚᱠᱡᱚᱨᱤ ᱟᱨ ᱮᱨᱼᱠᱚᱱᱰᱤᱥᱚᱱ ᱯᱨᱟᱭᱵᱮᱴ ᱵᱚᱞᱵᱚ ᱵᱚᱥ ᱠᱚ ᱨᱟᱡᱽᱠᱳᱴ ᱟᱨ ᱟᱦᱢᱮᱫᱟᱵᱟᱫᱽ ᱞᱟᱹᱜᱤᱫ ᱧᱟᱢ ᱟᱠᱟ ᱜᱮ ᱛᱟᱦᱮᱸᱱᱟ ᱾ ᱡᱟᱦᱟᱸ ᱨᱮᱭᱟᱜ ᱨᱤᱡᱚᱨᱵᱮᱥᱚᱱ ᱫᱚ ᱯᱮᱴᱤᱮᱢ, ᱨᱮᱰᱵᱚᱥ ᱮᱢᱟᱱ ᱞᱮᱠᱟᱱ ᱶᱮᱵᱽᱥᱟᱭᱤᱴ ᱨᱮ ᱥᱩᱵᱤᱫᱷᱟ ᱛᱟᱦᱮᱸᱱ ᱠᱟᱱᱟ ᱾ ᱨᱟᱡᱽᱠᱳᱴ ᱟᱨ ᱟᱦᱢᱮᱫᱟᱵᱟᱫᱽ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱵᱟᱡᱟᱨ ᱥᱟᱶ ᱜᱮ ᱡᱩᱲᱟᱹᱭ ᱢᱮᱱᱟᱜᱼᱟ ᱾

 ᱵᱮᱯᱟᱨ 

ᱯᱳᱨᱵᱚᱱᱫᱚᱨ ᱵᱟᱡᱟᱨ ᱫᱚ ᱫᱚᱞᱟᱱ ᱵᱮᱱᱟᱣ ᱠᱟᱹᱢᱤᱨᱮ ᱦᱤᱡᱩᱜ ᱠᱟᱱ ᱫᱷᱤᱨᱤ ᱞᱟᱹᱜᱤᱫ ᱟᱹᱰᱤ ᱜᱮ ᱜᱟᱺᱦᱤᱨ ᱧᱩᱛᱩᱢ ᱢᱮᱱᱟᱜᱼᱟ ᱾ ᱟᱨ ᱯᱳᱨᱵᱚᱱᱫᱚᱨ ᱨᱮ ᱟᱹᱰᱤ ᱞᱮᱠᱟᱱᱟᱜ ᱵᱮᱱᱟᱣ ᱜᱚᱲᱦᱚᱱ ᱠᱟᱹᱢᱤ ᱦᱚᱸ ᱦᱩᱭᱩᱜ ᱠᱟᱱᱟ ᱾

 ᱦᱚᱲ ᱮᱞᱮᱞ 

᱒᱐᱐᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱳᱨᱵᱚᱱᱫᱚᱨ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱕,᱓᱖,᱘᱕᱔ ᱛᱟᱦᱮᱸ ᱠᱟᱱᱟ ᱟᱨ ᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱛᱮᱫᱚ ᱕,᱘᱖,᱐᱖᱒ ᱢᱮᱱᱛᱮ ᱢᱮᱱᱟᱜᱼᱟ ᱾

 ᱧᱮᱢᱮᱞ ᱴᱚᱴᱷᱟ 

ᱯᱳᱨᱵᱚᱱᱫᱚᱨ ᱜᱩᱡᱽᱨᱟᱴ ᱨᱮᱭᱟᱜ ᱧᱮᱢᱮᱞ ᱴᱚᱴᱷᱟ ᱠᱷᱚᱱ ᱫᱚ ᱟᱹᱰᱤ ᱜᱮ ᱧᱩᱛᱩᱢᱟᱱ ᱴᱚᱴᱷᱟ ᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱨᱮᱫᱚ ᱟᱹᱰᱤᱜᱟᱱ ᱱᱟᱜᱟᱢᱮᱛ ᱫᱚᱞᱟᱱ ᱦᱚᱸ ᱢᱮᱱᱟᱜᱼᱟ ᱾ ᱯᱳᱨᱵᱚᱱᱫᱚᱨ ᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱡᱟᱱᱟᱢ ᱛᱷᱟᱱ ᱠᱟᱱᱟ ᱚᱱᱟᱛᱮ ᱟᱡᱟᱜ ᱡᱤᱭᱚᱱ ᱥᱟᱶ ᱡᱤᱲᱟᱹᱭ ᱟᱠᱟᱱ ᱟᱹᱰᱤᱜᱟᱱ ᱴᱚᱴᱷᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱱᱤᱛᱚᱜ ᱧᱮᱢᱮᱞ ᱴᱚᱴᱷᱟ ᱞᱮᱠᱟ ᱟᱯᱱᱟᱨ ᱦᱩᱭ ᱟᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱨᱮᱫᱚ ᱜᱩᱡᱽᱨᱟᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱫᱚᱨᱮᱭᱟ ᱠᱟᱛᱟ ᱦᱚᱸ ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ